Gnostiske skrifter

Gnostiske skrifter er en norsk bok med et utvalg tekster fra gnostisismen, redigert av Ingvild Sælid Gilhus og Einar Thomassen og utgitt i Bokklubbens serie Verdens Hellige Skrifter i 2002.Gnostiske skrifter. Utvalgt, oversatt og med et innledende essay av Ingvild Sælid Gilhus og Einar Thomassen. XLVI, 267 s. Bokklubben, 2002. (Verdens Hellige Skrifter; 9). ISBN 82-525-4108-9

 Om gnostisismen 
Gnostisismen var en religiøs retning som oppstod tidlig i vår tidsregning. Retningen ble av biskop Ireneus og andre kirkefedre bekjempet som kjettere, blant annet på grunn av dens verdensfornektende dualisme. Kjennskapen til gnostikerne var lenge preget av motstandernes fremstillinger, men i og med funnet av Nag Hammadi-skriftene i 1945 har bevegelsen egne fremstillinger blitt bedre kjent.

 Om utgivelsen fra 2002 
Gnostiske skrifter inneholder hele eller deler av følgende tekster: 

 Peters brev til Filip
 Johannes' hemmelige bok
 Herskermaktenes natur
 Gnostikeren Justins Baruksbok
 Torden, fullkommen forstand
 Ptolemaeus' brev til Flora
 Sannhetens evangelium
 Brev til Rheginos
 Den tredelte traktat
 Filipsevangeliet
 Poimandres. 

I tillegg gjengis avsnittet fra Apostlenes gjerninger om Simon Magus, Irenaeus' kommentarer om Simon i sitt verk mot gnostikerne, og diktet «Sangen om Perlen» fra Apostelen Thomas' gjerninger. 
 Referanser 

Kategori:Gnostisisme
Kategori:Bokserien Verdens hellige skrifter